C 484/34
ET
Euroopa Liidu Teataja
20.12.2022
Euro käibemüntide uus rahvuslik külg (2022/C 484/16)
Vatikani Linnriigi käibele lastava uue 2-eurose mälestusmündi rahvuslik külg Euro käibemündid on seadusliku maksevahendina kasutusel kogu euroalal.
Müntidega ametialaselt tegelevate isikute ja laiema avalikkuse teavitamiseks avaldab komisjon kõikide uute euromüntide kujunduse kirjelduse (1).
Vastavalt nõukogu 10. veebruari 2009. aasta (2) järeldustele võivad euroala liikmesriigid ja riigid, kes on Euroopa Liiduga sõlminud euro käibemüntide käibelelaskmist käsitleva rahanduskokkuleppe, lasta käibele euro mälestusmünte.
Selleks peavad olema täidetud teatavad tingimused, millest peamine on nõue, et mälestusmündina kasutataks üksnes 2-eurost münti.
Mälestusmüntide tehnilised näitajad vastavad tavaliste 2-euroste käibemüntide näitajatele, kuid nende rahvuslikul küljel on mälestust jäädvustav motiiv, mis on riigi või Euroopa tasandil sümboolne.
Käibele laskev riik: Vatikani Linnriik Motiiv: Paavst Paulus VI 125. sünniaastapäev Kujunduse kirjeldus: mündil on kujutatud paavsti portree.
Vasakul üleval poolringis on kiri „CITTÀ DEL VATICANO“ ja üleval paremas servas kiri „PAPA PAOLO VI“.
Portree vasakul pool on aastaarvud „1897“ ja „2022“ ning nende all on rahapaja tunnus „R“.
All vasakul on kunstniku nimi „D.
LONGO“.
Mündi välisringil on kujutatud Euroopa Liidu lipu 12 tähte.
Käibele lastavate müntide hinnanguline arv: 84 000 Käibele laskmise aeg: märts 2022
(1) Vt EÜT C 373, 28.12.2001, lk 1, kus on esitatud teave kõikide 2002. aastal käibele lastud müntide rahvusliku külje kohta.
(2) Vt majandus- ja rahandusküsimuste nõukogu 10. veebruari 2009. aasta järeldused ning komisjoni 19. detsembri 2008. aasta soovitus, mis käsitleb ühiseid suuniseid euro käibemüntide liikmesriike tähistavate külgede ja kõnealuste müntide emiteerimise kohta (ELT L 9, 14.1.2009, lk 52).